da da da da de en en fi da da en da da da da da da sv sv id fi da da de en da de en da da nl da nb da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om skifteretternes behandling af dødsboer med bobestyrer  | Rigsrevisionen
Sådan laver vi større undersøgelser
Beretningen handler om skifteretternes behandling af klager over og tilsyn med bobestyreres behandling af dødsboer.
Formålet med undersøgelsen er at undersøge skifteretternes behandling af klager over og tilsyn med bobestyreres behandling af dødsboer, herunder om der i tilsynet udtages en stikprøve minimum hvert 2. år.
Rigsrevisionen vurderer, at skifteretterne ikke i tilfredsstillende grad har ført et stikprøvebaseret tilsyn med bobestyrerne. Undersøgelsen viser, at 10 ud af de i alt 24 skifteretter ikke har udtaget en stikprøve minimum hvert 2. år, og 4 af disse skifteretter har ikke udtaget en stikprøve inden for en 4-årig periode. Mere end hvert 3. stikprøvebaserede tilsyn giver imidlertid anledning til kritiske bemærkninger til bobestyrere, som ikke overholder de gældende regler. Konsekvensen af, at det stikprøvebaserede tilsyn i nogle skifteretter er begrænset, er, at der er risiko for, at skifteretterne ikke opdager, at bobestyrerne ikke overholder de gældende regler.
Undersøgelsen viser også, at der bliver klaget over bobestyrerne i 2,7 % af alle bobestyrersager, og at klagerne får fuldt eller delvist medhold i 25 % af de klager, som skifteretterne realitetsbehandler.
Rigsrevisionen har igangsat undersøgelsen i marts 2020 på baggrund af en anmodning fra Statsrevisorerne.
Kort fortalt (PDF) Hele beretningen (PDF)
Statsrevisorernes bemærkning til beretningen
Den 19. marts 2021 behandlede Statsrevisorerne
Beretning nr. 13/2020 om skifteretternes behandling af dødsboer med bobestyrer
Statsrevisorerne afgav beretningen til Folketinget med følgende bemærkning:
"Statsrevisorerne har anmodet om denne undersøgelse af skifteretternes behandling af klager over bobestyreres behandling af dødsboer.
Af de ca. 54.000 dødsfald, der er i Danmark om året, behandles ca. 6.000 dødsboer af en bobestyrer, der typisk er en advokat med autorisation.
Et dødsbo behandles af en bobestyrer, hvis skifteretten har udpeget en sådan, hvis det fremgår af testamentet, hvis arvingerne har besluttet det, eller hvis boet antages at være insolvent. Arvinger og andre parter i sagen kan klage over bobestyreren til en af Danmarks 24 skifteretter. Klagen kan bl.a. omhandle bobestyrerens sagsbehandling, salær og habilitet. Der kan klages til landsretterne over skifteretternes afgørelser over klager over bobestyrere.
Statsrevisorerne konstaterer, at der i perioden 2009-2019 årligt er klaget over bobestyrerne i gennemsnitligt 2,7 % af alle bobestyrersager, og at skifteretterne giver klagerne fuldt eller delvist medhold i 25 % af de realitetsbehandlede klager.
Statsrevisorerne finder, at skifteretternes stikprøvebaserede tilsyn med, om bobestyrerne overholder gældende regler, har været utilstrækkeligt i perioden 2016-2020. Dette begrundes i, at tilsynet alene har omfattet 1,3 % af bobestyrersagerne, på trods af at mere end hvert 3. tilsyn har ført til kritiske bemærkninger til bobestyreren. Hertil kommer, at landsretterne i 18 % af klagerne over skifteretternes afgørelser har givet klagerne fuldt eller delvist medhold eller hjemvist klagen til fornyet behandling hos skifteretten. Der er således risiko for, at bobestyrerne i flere tilfælde ikke overholder gældende regler, og at dette ikke opdages.
Statsrevisorerne bemærker, at der er store forskelle med hensyn til, hvor ofte skifteretterne har gennemført stikprøvebaserede tilsyn i perioden 2016-2020, varierende fra en tilsynsprocent på 5,2 % til 0 %. En stor del af skifteretterne – 10 ud af 24 skifteretter – har ikke udtaget en stikprøve minimum hvert 2. år, og 4 skifteretter har ikke udtaget en stikprøve inden for 4 år."
Danmarks Domstoles udtalelse af 10. maj 2021 (PDF)
Justitsministerens redegørelse af 1. juni 2021 (PDF)
Justitsministerens supplerende redegørelse af 4. august 2021 (PDF)
Rigsrevisionens notat af 1. september 2021
Rigsrevisionen følger i dette notat op på beretning nr. 13/2020 om skifteretternes behandling af dødsboer med bobestyrer.
Notatet er baseret på en redegørelse fra justitsministeren og handler om de initiativer, som ministeren har iværksat eller vil iværksætte som følge af beretningen.
Rigsrevisionen vil fortsat følge udviklingen og orientere Statsrevisorerne om:
skifteretternes arbejde med at gennemføre det stikprøvebaserede tilsyn med bobestyrere minimum hvert 2. år og justitsministerens eventuelle initiativer for at understøtte dette.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere